Document ID: /fineweb-2-swissfilter-quality_10-filterrobots/filtered/02038.jsonl.gz/6333

Nov sistem da cumprar bigliets electronics
Suenter ch'il project ha cumenzà l'onn passà a Tavau, datti ils automats uss er en la regiun da Cuira. Tar quests automats pon ins cumprar spert in bigliet electronic senza daner blut. Venda duai remplazzar il sistem vegl da cumprar bigliets en il bus.
Per utilisar ils novs automats dovr'ins mo in med da pajament electronic sco carta da credit, Twint euv. ed ina carta sco Swisspass u er carta da credit, nua ch'ins po arcunar il bigliet.
Co utilisar?
Sch'ins ha in Swisspass, pon ins chargiar il bigliet directamain sin quel:
Cun Swisspass
- Tschertgar in automat da «Venda»
- Tegnair vi il Swisspass
- Eleger il bigliet ch'ins dovra
- Pajar cun carta u Twint
- Il bigliet sa chatta uss sin il Swisspass
Ins po dentant era duvrar il sistem sch'ins n'ha betg in Swisspass. Lura pon ins chargiar il bigliet sin la carta.
Senza Swisspass
- Tschertgar in automat da «Venda»
- Eleger il bigliet ch'ins dovra
- Pajar cun carta
- Suenter pajar sa chatta il bigliet direct sin la carta
Ils automats da Venda pon ins chattar en ils bus tranter Razén e Landquart, dentant er tar intginas fermadas da bus sco er tar la staziun principala da Cuira.
En il decurs da quest onn duai era anc dar en l'Engiadin'Ota tals automats da Venda.